**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 07.12.2018, ora 08.00 – 08.12.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 08.12.2018, ora 7.00**

**RÂURI**

**Debitele au fost în general staţionare.**

Debitele se situează la valori cuprinse între 30-100% din mediile multianuale lunare, mai mari pe râurile din bazinele: Suceava, Moldova, Trotuș, cursul mijlociu și inferior al Siretului şi pe unele râuri din Dobrogea şi mai mici pe râurile din bazinele hidrografice: Lăpuș, Barcău, Crișul Negru, Crișul Alb, Bistra, Moravița, Nera, Bârlad, Jijia și pe unele râuri din bazinul Mureșului (Comlod, Feernic, Secaș, Ampoi, Râul Mare, Râul Galben), bazinul mijlociu și inferior al Oltului și bazinele superioare ale Argeșului și Ialomiței.

Formațiunile de gheață (gheață la maluri, năboi, pod de gheață) s-au menținut fără modificări importante.

Predomină podurile de gheață în bazinele superioare ale Mureşului, Oltului, Argeşului, pe Tazlău, Jijia, râurile din bazinul superior al Bistriţei şi izolat pe unii afluenţi mici ai Bârladului, Jijiei, pe Milcov la s.h. Reghiu și pe Bârlad la s.h. Tecuci.

Curg sloiuri de gheață pe râul Prut la staţiile hidrometrice: Oroftiana, Rădăuţi-Prut şi la Oancea.

Curge năboi (zăpadă îngheţată în albie) pe râurile la staţiile hidrometrice: Mara – Vadu Izei şi Someşul Mare – Nepos.

**Nivelurile** pe râuri la staţiile hidrometrice **se situează sub** **COTELE DE ATENŢIE**.

**Debitele vor fi în general staționare.**

Sunt posibile creşteri de niveluri şi debite pe unele râuri mici din zonele de deal şi de munte ca umare a precipitaţiilor prognozate, cedării apei din stratul de zăpadă şi propagării.

Formaţiunile de gheaţă se vor menține fără modificări importante.

**Nivelurile** pe râuri la staţiile hidrometrice **se vor situa sub** **COTELE DE ATENŢIE**.

**DUNĂRE**

**Debitul la intrarea în ţară** (secţiunea Baziaş) în intervalul 07-08.12.2018 **a fost în scădere, având valoarea de 2900 m3/s**, sub media multianuală a lunii **decembrie (5200 m3/s).**

În aval de Porţile de Fier debitele au fost în scădere pe sectorul Gruia –Olteniţa și în creștere pe sectorul Călăraşi – Tulcea.

**Debitul la intrarea în ţară** (secţiunea Baziaş) **va fi** **staţionar (2900 m3/s).**

În aval de Porţile de Fier debitele vor fi în scădere pe sectorul Gruia – Călăraşi și în creștere pe sectorul Cernavodă – Tulcea.

**2.** **Situaţia meteorologică în intervalul 07.12.2018, ora 08.00 –08.12.2018, ora 06.00**

**În ţară,** vremea s-a menținut rece în cea mai mare parte a intervalului. Cerul a fost noros, exceptând pe parcursul zilei extremitățile de est și de sud-est ale țării, precum și zona Carpaților Meridionali, unde înnorările au fost temporare. Au căzut precipitații slabe, mai ales sub formă de ninsoare în Maramureș și în zona montană, iar în Translvania local a predominat ninsoarea ziua, iar noaptea ploaia. Pe arii restrânse în nord-vestul, centrul țării și la munte s-a format polei. Vântul a suflat slab și moderat, temporar cu intensificări în zona montană înaltă. Stratul de zăpadă măsurat la ora 20 era de până la 45 cm la munte (Vf. Omu), 9 cm în Moldova (Botoșani), 5 cm în Muntenia (Călărași) și 1 cm în Maramureș (Sighetu Marmației). Temperaturile maxime s-au încadrat între -4 grade la MIercurea Ciuc și 7 grade la Băile Herculane. La ora 06 se înregistrau valori termice cuprinse între -4 grade la Alexandria, Giurgiu, Pătârlagele, Târgoviște, Dedulești, Bâcleș, Craiova, Târgu Ocna și Miercurea Ciuc și 8 grade la Oravița. În primele ore ale intervalului și noaptea a fost ceață local în Oltenia și Muntenia și izolat în Moldova.

**Observaţie:** *de ieri de la ora 06 au fost în vigoare 6 atenționări cod galben pentru fenomene meteorologice periculoase imediate, după cum urmează: 3 de către CNPM pentru Muntenia, 2 de către SRPV Cluj-Napoca și 1 de către SRPV Bacău.*

**La Bucureşti,** vremea s-a răcit ușor față de intervalul precedent. Cerul a fost mai mult noros, iar în primele ore ale intervalului s-a semnalat ceață. Vântul a suflat slab și moderat. Temperatura maximă a fost de 0 grade la Filaret și Băneasa și de 1 grad la Afumați. La ora 06 se înregistrau -2 grade la Filaret și Băneasa și -1 grad la Afumați.

**3. Prognoza meteorologică în intervalul 08.12.2018, ora 08.00 –09.12.2018, ora 08.00**

**În ţară,** vremea se va încălzi, dar va fi în general închisă. Temporar vor fi precipitații, ziua în vestul, nordul, centrul țării și izolat în celelalte regiuni, iar noaptea cu precădere în sud, în centru și în est. Acestea vor fi mixte în Maramureș și în Transilvania și mai ales ploi în restul teritoriului. La munte treptat vor predomina ninsorile. Izolat se va forma polei. Vântul va sufla slab și moderat, cu intensificări în zona montană, în special la altitudini mari. Temperaturile maxime se vor încadra între 1 și 11 grade, iar cele minime între -2 și 5 grade. Pe arii restrânse va fi ceață, dimineața în sudul și în sud-estul țării, iar noaptea posibil în regiunile vestice.

**La Bucureşti,** vremea se va încălzi. Cerul va avea înnorări, în primele ore ale zilei vor fi condiții de ceață, iar noaptea, trecător va ploua slab. Vântul va sufla slab și moderat. Temperatura maximă se va situa în jurul valorii de 7 grade, iar cea minimă va fi de 0...1 grad.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 05.12.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**2. În domeniul solului şi vegetaţiei**

**GNM, Comisariatul Judeţean Teleorman** revine cu informaţii referitoare la poluarea accidentală din data de 03.12.2018, ora 11.00, a solului cu un amestec de 50 litri apă de zăcământ şi 150 litri țiței pe o suprafață de cca. 7 mp teren agricol privat, la circa 200 m de sonda 3075, cauzată de coroziunea conductei liniei de amestec de la sonda 3075 Videle Vest la Parcul 12 Videle, Zona de Producţie IV Moesia, Videle, județul Teleorman, aparținând OMV Petrom SA.

**Datorită faptului ca proprietarul nu a lăsat echipa de intervenţie pe terenul său s-au mai scurs din zestrea sondei 350 l fluid poluant pe o suprafaţă de 20 mp.**

Echipa de intervenție s-a deplasat la fața locului, unde a luat următoarele măsuri:

- a fost oprită pomparea;

- a fost scursă conducta de fluid.

**Proprietarul terenului nu a permis accesul pentru aplicarea de material absorbant pe sol şi de montare şarnieră pe conductă**.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 06.12.2018 - 07.12.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE**